สวัสดีค่ะ วันอาทิตย์ ก่อนนอน มีอาการปื่นขึ้น เกาแล้วลาม เลยทานยา BILAXTEN (ปกติกินทุกคืนรักษาไซนัสอักเสบ) แล้วตื่นขึ้นมาตี 2 เนื่องจากมีลมตีขึ้นมาแต่ไม่ออก ไปจุกที่อก นอนไม่ได้เลยค่คืนนั้น ลมตลอด เจ็บตรงอกมาก ทานกาวิสคอนเข้าไป แต่ก็ยังทรมาน วันจันทร์ ตอนเช้าจะทานของรองท้อง ทานไม่ได้ค่ะ รู้สึกตอนกลืนไปเจ็บตรงหน้าอก ไปหา บอกเป็นกรดไหลย้อน ให้ยามา 2 อาทิต ถ้าไม่ดีขึ้นให้มาใหม่ ( omeprazole 20 mg กาวิสคอนแบบเม็ด, ยาเคี้ยวลดกรด) กลับมา มีผื่นขึ้นอีกรอบ ถ้าไม่เกา ก็จะค่อยๆยุบ สักพักจะขึ้นใหม่เปลี่ยนที่) สรุปคืนวันจันทร์ ก็ใช้วิธีนั่งหลับ แต่ก็ตื่นบ่อย เพราะยังมีลม แถมยังรู้สึกลิ้นเปรี้ยว มีน้ำลายเยอะ วันอังคาร ก็ยังมีลมตีขึ้น แต่ความถี่น้อยลง แล้วก็มีผื่นขึ้นตลอด วันพุธ ตัดสินใจไปหา ผิวหนังบอกว่าเป็นลมพิษ เลยให้ยาทากับ ตัว Xyzal levocetirizine 2 hcl 5 mg ให้ทานต่อเนื่อง 2อาทิตย์ ผ่านมาเข้าวันที่ห้า ยังมีผื่นขึ้นอยู่ทุกวัน แต่ก็รู้สึกเบาลง ยังนั่งหลับแต่พอนอนได้มากขึ้น แต่ลิ้นยังเปรี้ยวอยู่ ควรไปพบแพทย์เพิ่มเติมไหมคะ
สวัสดีค่ะ โดยปกติแล้วยาลดกรดในกระเพาะและยารักษาลมพิษซึ่งเป็นยาแก้แพ้กลุ่มต้านฮิสตามีนนั้นสามารถรับประทานร่วมกันได้ โดยแทบไม่มีปฏิกิริยาต่อกันค่ะลมพิษเป็นอาการทางผิวหนังที่เกิดจากร่างกายมีปฏิกิริยาตอบสนองต่อสิ่งที่เป็นตัวกระตุ้นให้เกิดอาการแพ้ โดยจะปรากฏเป็นผื่นบวมนูนสีขาวล้อมด้วยสีแดง โดยผื่นที่ปรากฏนั้นจะมีขนาดและรูปร่างแตกต่างกันไปขึ้นอยู่กับสิ่งกระตุ้นที่ทำให้เกิดปฏิกิริยา แต่มักจะเป็นตุ่มนูนแดงและคันลมพิษมีทั้งชนิดเฉียบพลันและเรื้อรัง ในกลุ่มเฉียบพลันคือเป็นน้อยกว่า 6 อาทิตย์ อาจเกิดตามหลังการติดเชื้อ การได้ยาบางชนิด การแพ้ยาแพ้อาหาร แต่ถ้าเป็นแบบเรื้อรังมักมีสาเหตุกระตุ้นเช่นอากาศ การกดทับการรักษาของลมพิษนั้นคือการรับประทานยาแก้แพ้กลุ่มต้านฮิสตามีน ทายาสเตียรอยด์เฉพาะที่ในลมพิษบางประเภท และการหลีกเลี่ยงปัจจัยกระตุ้น โดยหากกินยาที่แพทย์จ่ายมาแล้วยังมีอาการอยู่เยอะควรกลับไปพบแพทย์เพื่อตรวจซ้ำและปรับยาตามเหมาะสมอาการลิ้นเปรี้ยวนั้นอาจเป็นจากกรดไหลย้อนได้ หากกินยาสม่ำเสมอมา 2 อาทิตย์ขึ้นไปแล้วยังมีอาการ ควรกลับไปพบแพทย์เพื่อตรวจซ้ำค่ะ